Ma n'eus ket unan, neuze, lakaomp, pe mar n'on ket bet kendrec'het e chom ar golo. Lakaomp n'eo ket gwall bouezus en dibab, war-bouez ma n'eus netra all (ar pezh a zo ral memestra, dre eurvat). Un treser mat a c'hell bezañ graet golo ul levr peurnull, hag ar c'hontrol kement-all. Met ur perzh all a zo gantañ, ma lakaat da gemer al levr, ha da sellet outañ, d'e zigeriñ zoken. Ur golo savet mat a roio an tirouroù am eus ezhomm kerkent : gantañ e welin an dodenn, ma'z eus un aerouant pe ur marc'heg warnañ e ouzin eo moliac'h, m'eo ruz ha du gant ur skeudenn skrijus e vo ur roman spont pe polis, hag all; bras ha lennus e vo anv ar skrivagner, am lakao da vezañ dedennet diouzhtu marteze. An titl a zo pouezus evel-just, met ket kement hag an elfennoù all (evidon). Ur wech m'eo bet embannet an titouroù-se gant ar golo en do roet c'hoant din e gemer hag ober treiñ kein d'al levr, da gaout un tañva, digeriñ al levr da lenn un nebeud linennoù. Ha de ma 'z on un treser e vezan desachet gant ar skeudennoù mat, met un afer all eo.